为下列古文添加标点：
诣阙告太子丹与同产姊及王后宫奸乱交通郡国豪猾攻剽为奸吏不能禁书奏天子怒遣使者诏郡发吏卒围赵王宫收捕太子丹移系魏郡诏狱与廷尉杂治法至死赵王彭祖帝异母兄也上书讼太子罪言“充逋逃小臣苟为奸讹激怒圣朝欲取必于万乘以复私怨后虽亨醢计犹不悔臣愿选从赵国勇敢士从军击匈奴极尽死力以赎丹罪”上不许竟败赵太子初充召见犬台宫自请愿以所常被服冠见上上许之充衣纱禅衣曲裾后垂交输冠禅纚步摇冠飞翮之缨
答案：诣阙告太子丹与同产姊及王后宫奸乱，交通郡国豪猾，攻剽为奸，吏不能禁。书奏，天子怒，遣使者诏郡发吏卒围赵王宫，收捕太子丹，移系魏郡诏狱，与廷尉杂治，法至死。赵王彭祖，帝异母兄也，上书讼太子罪，言“充逋逃小臣，苟为奸讹，激怒圣朝，欲取必于万乘以复私怨。后虽亨醢，计犹不悔。臣愿选从赵国勇敢士，从军击匈奴，极尽死力，以赎丹罪。”上不许，竟败赵太子。初，充召见犬台宫，自请愿以所常被服冠见上。上许之。充衣纱禅衣，曲裾后垂交输，冠禅纚步摇冠，飞翮之缨